Mestská časť Košice – Staré Mesto, Hviezdoslavova č. 7, 040 34 Košice

N Á V R H

   projektu   III. ročníka „Staromestský turnaj basketbale“ 
pre študentov stredných škôl so sídlom v mestskej časti Košice-Staré Mesto

Určené: 		rokovaniu Miestneho zastupiteľstva MČ KE SM dňa 22.9.2011

Predkladá:		Terézia Leškaničová,
			predsedníčka Komisie školstva, mládeže a športu

Spracovala: 		Bc. Jana Fáberová,
			tajomníčka Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

schvaľuje

projekt III. ročníka „Staromestský turnaj v basketbale“ pre študentov stredných škôl so sídlom v mestskej časti Košice-Staré Mesto.

Komisia školstva, mládeže a športu pri MZ MČ Košice-Staré Mesto

Návrh projektu 

III. ročníka „Staromestský turnaj v basketbale“ 
pre študentov stredných škôl so sídlom v MČ Košice-Staré Mesto

1. Úvod

Jednou z hlavných úloh v procese skvalitnenia športu na školách je prinavrátenie súťaží  medzi študentov  jednotlivých stredných škôl. Na to, aby mládež v čase svojho dospievania vedela správne využívať svoj voľný čas, je potrebné ich nasmerovať na správnu cestu. Práve šport je jedna z možností, ako u študentov stredných škôl brániť trestnej činnosti a potláčať sídliskové aktivity / cigarety, alkohol, drogy... /. Vytvorenie prostredia, kde si mládež môže vyskúšať svoje sily v kolektíve, by malo byť základnou požiadavkou tohto programu. Súťaživosť v každom veku je prirodzená, práve táto by mala byť motívom pre športovanie.

2. Názov projektu
	III. ročník „ Staromestský turnaj v basketbale“ pre študentov stredných škôl so sídlom v MČ Košice-Staré Mesto

3. Termín a miesto konania turnaja
	8.12.2011, Infinity aréna Košice, Pri jazdiarni č. 1, Košice

4. Kategórie
	zmiešané družstvá

5. Hrací čas
	4 x 10 minút čistého hracieho času

6. Ceny
 	1. kategória – zmiešané družstvá
	1. miesto – pohár + 9x vecný dar pre súťažiacich v hodnote     100 € 
	2. miesto – pohár + 9x vecný dar pre súťažiacich  v hodnote      75 €
	3. miesto – pohár + 9x vecný dar pre súťažiacich  v hodnote      50 €

Mimoriadna cena pre najlepších hráčov – cena soška basketbalistu/tky/ ,,all stars“- určí hlavný rozhodca.

7. Riaditeľ pretekov
	Starosta MČ Košice-Staré Mesto Mgr. Ľubomír Grega

8. Hlavný rozhodca
	Hlavného rozhodcu určí starosta MČ Košice – Staré Mesto, ostatných rozhodcov určí hlavný rozhodca. 

9. Financovanie
	Z rozpočtu MČ, podprogram 6.2: Športové podujatia organizované Komisiou školstva, mládeže a športu s celkovým nákladom 1200 €. Z uvedenej čiastky budú zakúpené vyššie uvedené ocenenia, občerstvenie pre účastníkov, odmena pre rozhodcov a zapisovateľa.
- poháre a vecné dary pre súťažiacich  - max. 225 €
- soška basketbalistu/tky/ ,,all stars“    -   max. 20 €
- moderátor – max. 100 €
- rozhodcovia – max. 150 € 
- tričká pre všetkých účastníkov – max. 300 €
- občerstvenie pre súťažiacich a organizátorov ( čokoláda, minerálka, keks ... ) -  max. 405 € 
10. Technicko-organizačné zabezpečenie
	Komisia školstva, mládeže a športu pri MZ MČ Košice-Staré Mesto

11. Podmienky súťaže
	Za každú strednú školu so sídlom v MČ Košice-Staré Mesto sa môže prihlásiť jedno zmiešané družstvo chlapcov a dievčat. Názov družstva bude určený podľa názvu  školy. Vyplnenú prihlášku podpíše riaditeľ školy, ktorý okrem mien členov družstva a pedagogický dozor uvedie, že menovaní sú riadnymi študentmi školy a nie sú registrovanými športovcami  v basketbalových oddieloch. Účastníci berú na vedomie skutočnosť, že za náhodné zranenia nezodpovedá organizátor ( MČ Košice-Staré Mesto), čo potvrdia svojím podpisom na prezenčnej listine. Za každé družstvo je zodpovedný pedagogický dozor prihlásenej školy. Družstva si zabezpečia pre svojich členov rovnaké rozlišovacie dresy, prípadne rovnaké trička.
Každé družstvo odohraje 4x10 minút riadneho hracieho času. Systém hry určí podľa počtu prihlásených družstiev hlavný rozhodca. 

12. Prihlášky
	Písomne doručiť tajomníčke Komisie školstva, mládeže a športu,  adresované na Miestny úrad mestskej časti Košice-Staré Mesto, Hviezdoslavova č. 7, 040 34 Košice, najneskôr do 30.11.2011.

13. Propozície
a/ družstvá  do súťaže nastúpia v rozdielnych / rozlišovacích dresoch/. Predložia súpisku potvrdenú profesorom – pedagogický dozor. Maximálny počet hráčov v družstve je 9,
b/ hrá sa podľa pravidiel: 4 x 10 minút čistý čas s loptou veľkosti č. 8. Pred každým zápasom musí mať družstvo k dispozícií 2 lopty na rozcvičenie ako aj čas na prípravu 10 minút,
c/ ak zápas skončí nerozhodne potom sa predlžuje hrací čas 2 minúty, kým sa nerozhodne o víťazovi,
d/ zapisovateľ spolu s rozhodcami budú po jednotlivých zápasoch dopĺňať aktuálnu tabuľku poradia družstiev,
e/ stretnutia sa odohrajú 7.12.2010, v Infinity aréne Košice, Pri jazdiarni č. 1, Košice 
f/ súpisky jednotlivých družstiev počas súťaže sa môžu meniť, ale musí byť dodržaný postup ako v bode a,
g/ zodpovednosť za členov družstva nesie pedagogický dozor,
h/ zodpovednosť za koordináciu projektu nesie Komisia školstva, mládeže a športu pri MÚ MČ Košice-Staré Mesto ,
i/ počas celého turnaja budú zabezpečený dvaja profesionálni rozhodcovia z radov SBA /Slovenská basketbalová asociácia/